Mynd : Kjarninn . Nokkrir kaupmenn og Bolli Kristinsson skrifa grein í Fréttablaðið í dag . Þar svara þeir áður birtri grein . Kaupmennirnir eru ákveðið á móti lokun Laugavegar og Skólavörðustíg . Og tala eflaust af þekkingu . „ Eyðileggingin sem fylgir lokunum eykst með ári hverju og æ færri viðskiptavinir koma aftur í bæinn þegar opnað er aftur að hausti enda hafa borgaryfirvöld vanið þá á að versla annars staðar þar sem aðgengi er greitt og bílastæði næg . Í fjölmiðlum hefur nýlega verið fjallað um stóraukin viðskipti nokkurra verslana sem flutt hafa af Laugavegi sem segir allt sem segja þarf um erfitt rekstrarumhverfi í miðbænum . Eigendur flestra þessara verslana hefðu helst af öllu kosið að halda rekstrinum áfram á sínum gamla stað , enda á miðbærinn sérstakan stað í hjörtum okkar allra . Þeir standa aftur á móti margir frammi fyrir þeirri spurningu að glata annaðhvort ævistarfinu ellegar flytja úr miðbænum . “